open-index/open-wikipedia-markdown huggingface dataset:
Χρυσόστομος

Με το όνομα **Χρυσόστομος** μπορεί να αναφέρονται:

## Πρόσωπα
* Ο Δίων ο Χρυσόστομος, αρχαίος Έλληνας ρήτορας. 
* Ο Χρυσόστομος Σμύρνης, Μητροπολίτης Σμύρνης, ο οποίος μαρτύρησε κατά τη Μικρασιατική Καταστροφή και ανακηρύχθηκε άγιος.

### Αρχιεπίσκοποι
* Ο Ιωάννης ο Χρυσόστομος, αρχιεπίσκοπος Κωνσταντινουπόλεως.
* Ο Αρχιεπίσκοπος Χρυσόστομος Α΄, Αρχιεπίσκοπος Αθηνών και πάσης Ελλάδος κατά τα έτη 1923-1938.
* Ο Αρχιεπίσκοπος Χρυσόστομος Β΄, Αρχιεπίσκοπος Αθηνών και πάσης Ελλάδος κατά τα έτη 1962-1967.
* Ο Αρχιεπίσκοπος Κύπρου Χρυσόστομος Α΄, Αρχιεπίσκοπος Κύπρου κατά τα έτη 1977-2006.
* Ο Αρχιεπίσκοπος Κύπρου Χρυσόστομος Β΄, Αρχιεπίσκοπος Κύπρου κατά τα έτη 2006 έως σήμερα.

### Μητροπολίτες
* Ο Χρυσόστομος Δασκαλάκης, Μητροπολίτης Μεσσηνίας από τις 13 Οκτωβρίου 1945 έως τις 14 Απριλίου 1961.
* Ο Χρυσόστομος Θέμελης, Μητροπολίτης Μεσσηνίας από το 1965 έως τις 28 Φεβρουαρίου 2007.
* Ο Χρυσόστομος Σαββάτος, Μητροπολίτης Μεσσηνίας από τις 15 Μαρτίου 2007.
* Ο Χρυσόστομος Σκλήφας Μητροπολίτης Πατρών από το 2005.
* Ο Μητροπολίτης Περιστερίου Χρυσόστομος (Ζαφείρης)
* Ο Μητροπολίτης Τριφυλίας και Ολυμπίας Χρυσόστομος (Σταυρόπουλος)
* Ο Μητροπολίτης Γυθείου και Οιτύλου Χρυσόστομος (Κορακίτης)
* Ο Μητροπολίτης Χαλκίδος Χρυσόστομος (Τριανταφύλλου)
* Ο Μητροπολίτης Δωδώνης Χρυσόστομος Συνετός
* Ο Μητροπολίτης Μηθύμνης Χρυσόστομος Καλαματιανός
* Ο Μητροπολίτης Νικοπόλεως και Πρεβέζης Χρυσόστομος
* Ο Μητροπολίτης Ελευθερουπόλεως Χρυσόστομος (Αβαγιανός)
## Τοπωνύμια
* ο Χρυσόστομος Ηρακλείου
* ο Χρυσόστομος Ικαρίας
## Δείτε επίσης
* Πατριάρχης Πολύευκτος, ονομάστηκε «*δεύτερος Χρυσόστομος*».
Αδράνεια

Με τον όρο **Αδράνεια**, στη Φυσική, ονομάζεται η χαρακτηριστική ιδιότητα των σωμάτων να αντιστέκονται στην οποιαδήποτε μεταβολή της κινητικής τους κατάστασης. Αυτό συνεπάγεται δύο αρχές:

* Όταν οι δυνάμεις που ασκούνται σε ένα σώμα αλληλοαναιρούνται, τότε το σώμα θα εξακολουθεί να κινείται με την ταχύτητα την οποία έχει αποκτήσει ή αν δεν έχει ταχύτητα θα παραμείνει ακίνητο. Η παραπάνω *αρχή της αδράνειας* διατυπώθηκε αρχικά από τον Γαλιλαίο.
* Αν οι ίδιες δυνάμεις ασκηθούν σε διαφορετικά σώματα, τότε ο ρυθμός μεταβολής της ταχύτητάς τους είναι αντιστρόφως ανάλογος της αδράνειάς τους.

Αν ασκηθούν δυνάμεις σε κάποιο σώμα και αυτό δεν μεταβάλει την κινητική του κατάσταση (παραμείνει ακίνητο ή διατηρεί την πορεία του), τότε σημαίνει ότι υπάρχουν άλλες εξωτερικές δυνάμεις που αντιστέκονται στη μεταβολή, συνήθως είναι στατικές τριβές.

Η αδράνεια είναι γενικά μία πιο ελεύθερη έννοια στη φυσική (σε σχέση με τη μάζα, την ταχύτητα και άλλα μεγέθη) και δεν υπάρχει κοινός αποδεκτός μαθηματικός φορμαλισμός για αυτήν. Υπάρχουν δύο είδη κινήσεων (μεταφορική και περιστροφική), άρα και δύο έννοιες της αδράνειας:
## Στη μεταφορική κίνηση
* Αδράνεια στη μεταφορική κίνηση: Η αδράνεια ισούται με \frac{m_0}{\sqrt{1-\frac{\upsilon^{2}}{c^{2}}}}, ενώ για μικρές ταχύτητες η αδράνεια ισούται με τη μάζα (m) και είναι σταθερή. Επιπλέον, όσο μεγαλύτερη είναι η μάζα τόσο μεγαλύτερη είναι η αδράνεια. Ένα σώμα με μικρή μάζα μεταβάλλει εύκολα την κίνησή του, ενώ ένα σώμα με μεγάλη μάζα μεταβάλλει την κίνησή του δυσκολότερα. Η ισότητα μάζας και αδράνειας διατυπώθηκε από τον Νεύτωνα *η μάζα ενός σώματος είναι το μέτρο της αδράνειάς του*, που είναι ο πρώτος νόμος του.

Για μικρές ταχύτητες σε σχέση με την ταχύτητα του φωτός ισχύει F=mα (δεύτερος νόμος του Νεύτωνα), όπου F η συνισταμένη των δυνάμεων, m η μάζα του σώματος, που εκφράζει την αδράνειά του και α η επιτάχυνση, δηλαδή ο ρυθμός μεταβολής της ταχύτητας. Λύνοντας ως προς την επιτάχυνση βρίσκουμε ότι **α = F/m**, που μηδενίζεται όταν F=0. Συνεπώς μηδενική δύναμη προκαλεί μηδενική επιτάχυνση άρα το σώμα συνεχίζει να κινείται με σταθερή ταχύτητα ή παραμένει ακίνητο .

## Στην περιστροφική κίνηση
* Αδράνεια στην περιστροφική κίνηση ή ροπή αδράνειας, συμβολίζεται με Ι. Η ροπή αδράνειας εξαρτάται από την κατανομή της μάζας, δηλαδή της ύλης, στο σώμα και από την ποσότητα της μάζας. Στην κλασσική μηχανική ισχύει ότι Ι=cm, όπου m η μάζα του σώματος και c μια σταθερά που εξαρτάται από την κατανομή της μάζας και μετριέται σε kgm2. Στη σχετικιστική μηχανική η περιστροφική κίνηση είναι αρκετά πιο πολύπλοκο φαινόμενο, γιατί συνοδεύεται από συστολή του μήκους, καμπύλωση του χωροχρόνου, μεταβολή της (αδρανειακής) μάζας κατά τόπους του σώματος με διαφορετικό τρόπο σε κάθε περιοχή.

## Εξωτερικοί σύνδεσμοι

Κατηγορία:Θεμελιώδεις έννοιες της φυσικής
Νόμος αστρικών περιφορών

Ο **Νόμος αστρικών περιφορών** ή **Τρίτος νόμος Κέπλερ** είναι νόμος που περιλαμβάνεται στους νόμους του πλανητικού συστήματος και που διατύπωσε ο Γερμανός αστρονόμος Γιοχάνες Κέπλερ (1571-1630) μελετώντας τα δεδομένα των παρατηρήσεων της κίνησης των πλανητών που προηγουμένως είχε συγκεντρώσει ο Δανός αστρονόμος Τύχο Μπράχε (1546-1601). 
Ο νόμος αυτός είναι ο τρίτος από τους τρεις που ανακάλυψε και διατύπωσε ο Κέπλερ και που διέπουν τη κίνηση των πλανητών γύρω από τον Ήλιο. Σύμφωνα με τον νόμο αυτόν:

* *Τα τετράγωνα των χρόνων των [[αστρική περιφορά|αστρικών περιφορών]] των πλανητών είναι ανάλογα των κύβων της μέσης απόστασης αυτών από τον Ήλιο*.

Σύμφωνα με το νόμο αυτό προκύπτει ότι, αν είναι γνωστός από παρατηρήσεις ο χρόνος που απαιτείται για να συμπληρώσει ένας πλανήτης την περιφορά του γύρω από τον Ήλιο, τότε εύκολα μπορεί να βρεθεί και η μέση απόσταση αυτού από τον Ήλιο.

Κατηγορία:Πλανήτες
Κατηγορία:Αστροφυσική
Κατηγορία:Κοσμογραφία
Κατηγορία:Αστρονομική Ναυτιλία
Κατηγορία:Νόμοι Πλανητικού Συστήματος
Κατηγορία:Γιοχάνες Κέπλερ
Σύνοδος (αστρονομία)

[300px|thumb|right|Σύνοδος της [Σελήνης, της Αφροδίτης και του Δία.]]

Ο όρος **σύνοδος** στην αστρονομία χαρακτηρίζει το φαινόμενο κατά το οποίο σώματα (συνήθως δυο με τρία) του Ηλιακού Συστήματος, για παράδειγμα πλανήτες ή δορυφόροι (π.χ. σύνοδος Σελήνης) ή ο Ήλιος, παρουσιάζουν το ίδιο ουράνιο μήκος ως προς τη Γη, δηλαδή για τον γήινο παρατηρητή. 

Συγκεκριμένα, **σύνοδος πλανήτη** λέγεται η θέση εκείνη της περιφοράς του πλανήτη γύρω από τον Ήλιο όπου η αποχή του λαμβάνει τιμή **0°**. Στην περίπτωση αυτή, η Γη, ο πλανήτης και ο Ήλιος βρίσκονται στην ίδια ευθεία. Για το λόγο αυτό η σύνοδος ονομάζεται και *ευθυγράμμιση*.

Το χρονικό διάστημα μεταξύ δυο διαδοχικών συνόδων ονομάζεται **συνοδικός μήνας**.

* Η σύνοδος πλανητών ή δορυφόρων χαρακτηρίζεται ουράνιο φαινόμενο.

## Δείτε επίσης
* Κίνηση πλανητών

Κατηγορία:Ουράνια φαινόμενα
Κατηγορία:Αστρομετρία
Μαρί Ελ

Η **Δημοκρατία της Μαρίι Ελ** (ρωσικά: Респу́блика Мари́й Эл) είναι ομοσπονδιακό υποκείμενο της Ρωσίας, υπαγόμενο στο Διαμέρισμα του Βόλγα. Πρωτεύουσά της είναι η Γιοσκάρ Ολά (248.782 κάτοικοι - απογρ. 2010), η οποία στη γλώσσα των αυτοχθόνων κατοίκων σημαίνει *Κόκκινη πόλη*.

Η Μαρίι Ελ οφείλει το νομικό καθεστώς της στους φίννους Μάρι, για τους οποίους υπάρχουν μαρτυρίες πως κατοικούσαν στην περιοχή του Βόλγα από τον 5ο αι. Σύμφωνα με την απογραφή του 2002, οι Μαρί αντιπροσωπεύουν το 42,9%, οι ρωσικής καταγωγής το 47,5% και οι τάταροι το 6% του πληθυσμού. Με βάση τα παραπάνω, οι περίπου 312.000 Μαρί της Δημοκρατίας είναι μόλις το 1/2 του συνολικού αριθμού της φυλής τους, με τους υπόλοιπους να ζουν διάσπαρτοι σε άλλες ρωσικές περιοχές. 

## Παραπομπές


## Εξωτερικοί σύνδεσμοι
* 
*  


Κατηγορία:Κράτη και εδάφη ρωσικής επίσημης γλώσσας
Κατηγορία:Περιοχές της Ευρώπης πολλαπλών επίσημων γλωσσών
Κατηγορία:Δημοκρατίες της Ρωσίας
Παγκόσμιο Πρωτάθλημα Καλαθοσφαίρισης Ανδρών 1990

Η διοργάνωση του **11ου [[Παγκόσμιο Πρωτάθλημα Καλαθοσφαίρισης|Παγκοσμίου Πρωταθλήματος Καλαθοσφαίρισης]]** διεξήχθη στην Αργεντινή, ακριβώς 40 χρόνια μετά την πρώτη διοργάνωση στο γήπεδο Λούνα Παρκ του Μπουένος Άιρες. Η ομάδα της (ενωμένης για τελευταία φορά) **Γιουγκοσλαβίας** (με Ντράζεν Πέτροβιτς, Τόνι Κούκοτς, Ντίνο Ράτζα, Βλάντε Ντίβατς, Ζάρκο Πάσπαλι κλπ) απέδειξε την ανωτερότητά της κατακτώντας το χρυσό μετάλλιο, παρόλο που μέχρι την ημιτελική φάση η μοναδική αήττητη ομάδα ήταν αυτή του Πουέρτο Ρίκο, η οποία ατύχησε και έχασε τους δύο τελευταίους αγώνες, χάνοντας την ευκαιρία να κατακτήσει ένα μετάλλιο Παγκοσμίου Πρωταθλήματος. Η **Σοβιετική Ένωση** για τελευταία φορά, αν και χωρίς τους Λιθουανούς (οι οποίοι αποσκίρτησαν από τις εθνικές ομάδες), κατάφερε να φτάσει μέχρι τον τελικό. Η Ελλάδα, μετά τις επιτυχίες των δύο τελευταίων Ευρωμπάσκετ (της Αθήνας το '87 και του Ζάγκρεμπ το '89) κατάφερε να ανεβεί στην έκτη θέση της διοργάνωσης, και μάλιστα χωρίς τον φυσικό ηγέτη της, το Νίκο Γκάλη.

## Τελική Κατάταξη

## Προκριματικός Γύρος
### Γκρουπ A

### Γκρουπ Β

### Γκρουπ Γ

### Γκρουπ Δ

## Δεύτερος Προκριματικός Γύρος
Οι δύο πρώτες ομάδες των ομίλων σχημάτισαν δύο νέους ομίλους των τεσσάρων ομάδων. Μετά τους αγώνες, οι δύο πρώτες ομάδες των νέων ομίλων προκρίνονταν απ' ευθείας στα ημιτελικά και οι υπόλοιποι δίνανε αγώνες κατάταξης για τις θέσεις 5 ως 8.

### Γκρουπ Ε

### Γκρουπ Στ

## Τελική Φάση
### Αγώνες Μεταλλίων

### Θέσεις 5-8

## Βραβεία

**Κορυφαίοι Σκόρερ**:

## Συνθέσεις Ομάδων
***Ελλάδα**: Παναγιώτης Γιαννάκης, Παναγιώτης Φασούλας, Φάνης Χριστοδούλου, Κώστας Παταβούκας, Βασίλης Λυπηρίδης, Αργύρης Καμπούρης, Νάσος Γαλακτερός, Δημήτρης Παπαδόπουλος, Γιώργος Γάσπαρης, Λιβέρης Ανδρίτσος, Ντέιβιντ Στεργάκος, Μέμος Ιωάννου. Προπονητής: Ευθύμης Κιουμουρτζόγλου

1990
Κατηγορία:Καλαθοσφαίριση το 1990
Δημοκρατία των Ουντμούρτ

Η **Δημοκρατία των Ουντμούρτ** (ρωσικά: Удму́ртская респу́блика) ή **Ουντμουρτία** είναι ομοσπονδιακό υποκείμενο της Ρωσίας, υπαγόμενο στο Διαμέρισμα του Βόλγα. Πρωτεύουσά της είναι το Ιζέφσκ (627.734 κάτοικοι - απογρ. 2010), πατρίδα του αυτόματου τυφεκίου Καλάσνικοφ. Άλλες μεγάλες πόλεις είναι το Σαραπούλ (101.381), το Βότκινσκ (99.022) και το Γκλάζοβ (95.854).

Οι πλειοψηφία του πληθυσμού είναι ρωσικής καταγωγής (60,1%). Οι Ουντμούρτ, αυτόχθονας λαός που μιλά μια φινο-ουγγρική διάλεκτο, αντιπροσωπεύουν το 29,3%, ενώ σε μικρότερο ποσοστό συναντώνται τάταροι (7%).

Οι περισσότεροι Ρώσοι εγκαταστάθηκαν στην περιοχή κατά/μετά το Β' Παγκόσμιο Πόλεμο, όταν αξιοποιήθηκαν τα πλούσια κοιτάσματα πετρελαίου και οι βιομηχανίες του Ιζέφσκ μετεξελίχθηκαν από περιφερειακό παραγωγό σε πανεθνικό προμηθευτή όπλων και οχημάτων. Πέραν του προαναφερθέντος Καλάσνικοφ (ΑΚ-47), στην περιοχή κατασκευάζονται βαρέα πυροβόλα, πύραυλοι, αυτοκίνητα και μοτοσυκλέτες (οι δημοφιλείς στη Ρωσία Izh).

## Παραπομπές


## Εξωτερικοί σύνδεσμοι
* 
* Επίσημος ιστοχώρος (στην αγγλική) 

Κατηγορία:Ομόσπονδες ενότητες της Ρωσίας
Όμπλαστ του Νίζνι Νόβγκοροντ

Το **Όμπλαστ του Νίζνι Νόβγκοροντ** (ρωσικά: *Нижегоро́дская о́бласть*) είναι ομοσπονδιακό υποκείμενο της Ρωσίας, υπαγόμενο στο Διαμέρισμα του Βόλγα. Πρωτεύουσά της είναι το Νίζνι Νόβγκοροντ (1.250.619 κάτοικοι - απογρ. 2010, η 4η μεγαλύτερη πόλη της χώρας), το οποίο είναι και διοικητικό κέντρο ολόκληρου του Διαμερίσματος. Το επίθετο Νίζνι (*Κάτω*) χρησιμοποιείται για διάκριση από το αρχαιότερο Νόβγκοροντ, που βρίσκεται στο Βορειοδυτικό Διαμέρισμα και φέρει την προσωνυμία Βελίκι (*Μέγα*). Άλλες μεγάλες πόλεις είναι το Τζερζίνσκ (240.742) και το Αρζαμάς (109.432).

Η Περιφέρεια κυριαρχείται από τη βαριά βιομηχανία, η οποία απασχολεί το 62% του εργατικού δυναμικού και παράγει το 83% του τοπικού ΑΕΠ. Βασικοί τομείς είναι η μεταλλουργία, η μηχανουργία, τα χημικά, η διύλιση πετρελαίου, η κατασκευή γυαλιού και η χαρτοποιΐα.

Ο πληθυσμός είναι σχεδόν αμιγώς ρωσικής καταγωγής (95%). Η αστικοποίηση είναι πολύ έντονη, λόγω της βιομηχανίας - η αναλογία αστικού/αγροτικού πληθυσμού είναι περίπου 3/1.

Νιζνι Νοβγκοροντ
Κράι Σταυρούπολης

Το **Κράι Σταυρούπολης** (ρωσικά: Ставропо́льский край) είναι ομοσπονδιακή περιφέρεια της Ρωσίας, υπαγόμενο στο Νότιο Διαμέρισμα. Πρωτεύουσά του είναι η Σταυρούπολη (398.539 κάτοικοι - απογρ. 2010), την οποία ίδρυσε ο πρίγκιπας Ποτέμκιν το 1777. Άλλες μεγάλες πόλεις είναι το Πιατιγκόρσκ (142.511), το Κισλοβόντσκ (128.553) και το Νεβινομίσκ (118.360).

Οι περισσότερες από τις πόλεις του Κράι ιδρύθηκαν ως μεθοριακά φρούρια κατά τη διάρκεια της ρωσικής επέκτασης στον Καύκασο και των πολέμων εναντίον των Οθωμανών. Αυτό εξηγεί και την ονομασία του (*κράι:σύνορο*), αφού σήμερα είναι εσωτερικό έδαφος (δε συνορεύει με κανένα κράτος).

Το Κράι Σταυρούπολης είναι ένα από τα πιο ισόρροπα, όσον αφορά την αστική ανάπτυξη, ρωσικά εδάφη. Στην πρωτεύουσά του κατοικεί μόνο το 1/8 του πληθυσμού, ενώ υπάρχουν συνολικά τέσσερις πόλεις με πληθυσμό άνω των 100.000 και άλλες δέκα με πληθυσμό άνω των 30.000 κατοίκων.

Σύμφωνα με την απογραφή του 2002, το κυρίαρχο εθνικό στοιχείο είναι οι Ρώσοι (81,6%) και ακολουθούν οι Αρμένιοι (5,5%). Υπάρχουν επίσης 34.078 κάτοικοι (1,2%) που είναι Έλληνες.

## Παραπομπές


## Εξωτερικοί σύνδεσμοι
* 
*  


Κατηγορία:Βόρειος Καύκασος
Κατηγορία:Ομοσπονδιακό Διαμέρισμα Βόρειου Καυκάσου
Κατηγορία:Κράτη και εδάφη ρωσικής επίσημης γλώσσας
Σταυρουπολης
Πολυλίμνιο Μεσσηνίας

μικρογραφία|upright=0.75|Καταρράκτης στο Πολυλίμνιο

Το **Πολυλίμνιο** βρίσκεται στο Νομό Μεσσηνίας, στην κοινότητα Χαραυγής του Δήμου Μεσσήνης. Είναι ένα σύμπλεγμα από λίμνες, οι οποίες λόγω του ανώμαλου εδάφους δημιουργούν καταρράκτες.

## Τοποθεσία
Η Χαραυγή της Δημοτικής Ενότητας Βουφράδος, βρίσκεται μεταξύ Μεσσήνης και Πύλου και απέχει 32 χιλιόμετρα από την Καλαμάτα. Στην Καζάρμα υπάρχει πινακίδα που οδηγεί στη Χαραυγή και το Πολυλίμνιο.

## Συλλογή Φωτογραφιών

Αρχείο:Polylimnio 14.jpg
Αρχείο:Polylimnio, Messinia.jpg
Αρχείο:Πολυλίμνιο το φθινόπωρο.jpg


## Παραπομπές


Κατηγορία:Λίμνες της Πελοποννήσου
Κατηγορία:Γεωγραφία της Μεσσηνίας
Κουταλά Μεσσηνίας

Τα **Κουταλά** ή του **Κουταλά** ή **Κουταλάς** Καλαμάτας, είναι οικισμός της Περιφερειακής Ενότητας Μεσσηνίας, στην Περιφέρεια Πελοποννήσου, με πληθυσμό 47 κατοίκων, σύμφωνα με την Απογραφή του 2011. Διοικητικά ανήκουν στην Κοινότητα Καλαμάτας και υπάγονται στη Δημοτική Ενότητα Καλαμάτας, του Δήμου Καλαμάτας.

## Τοποθεσία
Τα Κουταλά βρίσκονται σε υψόμετρο 481 μέτρων, στο Δυτικό Ταΰγετο, βόρεια από την Καλαμάτα.

## Διοικητικές μεταβολές

* 08-12-1845, ο οικισμός Κουταλά προσαρτάται στο Δήμο Αμφείας.
* 31-08-1912, ο οικισμός Κουταλά αποσπάται από το Δήμο Αμφείας και προσαρτάται στην Κοινότητα Λέϊκων.
* 29-11-1933, ο οικισμός Κουταλά αποσπάται από την Κοινότητα Λέϊκων και προσαρτάται στο Δήμο Καλαμών.

## Εξωτερικοί σύνδεσμοι
* Πολιτιστικός σύλλογος
* Δήμος Καλαμάτας

## Παραπομπές


Κατηγορία:Χωριά της περιφερειακής ενότητας Μεσσηνίας
Κατηγορία:Δήμος Καλαμάτας
Προφήτης Ηλίας Μεσσηνίας

Ο **Προφήτης Ηλίας** Καλαμάτας είναι οικισμός της Περιφερειακής Ενότητας Μεσσηνίας, στην Περιφέρεια Πελοποννήσου, με πληθυσμό 46 κατοίκων, σύμφωνα με την Απογραφή του 2011. Διοικητικά ανήκει στην Κοινότητα Καλαμάτας και υπάγεται στη Δημοτική Ενότητα Καλαμάτας, του Δήμου Καλαμάτας. 

## Τοποθεσία
Ο Προφήτης Ηλίας βρίσκεται σε υψόμετρο 183 μέτρων, βόρεια από την Καλαμάτα και έχει θέα προς το Μεσσηνιακό Κόλπο.

## Ιστορία
Σπουδαία μορφή του Μοναστηριού του Προφήτη Ηλία, υπήρξε ο Ηγούμενος **Πανάρετος Αγγελόπουλος**, μέλος της Φιλικής Εταιρείας και αγωνιστής της Επανάστασης του 1821.

Από το 1920 ως το 1986, στον Προφήτη Ηλία, λειτούργησε το Σανατόριο Απόρων Φυματικών, της Ιεράς Μητροπόλεως Μεσσηνίας και από το 1957 ως το1986, το Ψυχιατρείο.

## Εξωτερικοί σύνδεσμοι

* Δήμος Καλαμάτας

## Παραπομπές


Κατηγορία:Χωριά της περιφερειακής ενότητας Μεσσηνίας
Κατηγορία:Δήμος Καλαμάτας
Β΄ Αγγλοελληνικός Στολίσκος Ημιολιών

Ο **Β΄ Αγγλοελληνικός Στολίσκος Ημιολιών** ιδρύθηκε τον Οκτώβριο του 1943 στο μέσο του Β΄ Παγκοσμίου Πολέμου μετά από πρόταση του Βρετανού Ναυάρχου Αλεξάνδρειας προς τον Αρχηγό Στόλου. Ο στόλος του Ελληνικού Πολεμικού Ναυτικού βρισκόταν τότε στην Αίγυπτο και άλλες περιοχές ως μέρος του συμμαχικού στόλου καθώς η Ελλάδα βρισκόταν υπό Γερμανική κατοχή. Η σχετική εργασία συγκρότησης του ανατέθηκε στον έφεδρο Αντιπλοίαρχο Α. Λόντο – έμπειρο αξιωματικό, αφού προηγουμένως είχε υπηρετήσει στην 1η ΑΣΗ (Αγγλικός Στολίσκος Ημιολιών). Ο 2ος ΑΕΣΗ είχε βάση το λιμάνι της Αλεξάνδρειας και μερικές φορές τα λιμάνια της Κύπρου. Ο 1ος ΑΣΗ και 2ος ΑΕΣΗ έδρασαν σε δύο περιοχές, βορείως και παραλλήλως του ακρωτηρίου ‘Κριός’ όπου είχε την έδρα του ο 1ος ΕΣΗ (Ελληνικός Στολίσκος Ημιολιών) και νοτίως του παραλλήλου αυτού, όπου είχε την έδρα του ο 2ος ΑΕΣΗ.

## Ημιολίες του 2ου ΑΕΣΗ

Κατηγορία:Ελληνικό Πολεμικό Ναυτικό
Κατηγορία:Στρατιωτικοί σχηματισμοί του Β' Παγκοσμίου Πολέμου
Κατηγορία:Στρατιωτικοί σχηματισμοί της Ελλάδας
Καλάμαι

Οι **Καλάμαι** ήταν αρχαία κώμη της Λακωνικής. 

Μετά την εγκατάσταση των Σλάβων στις ορεινές περιοχές του Ταϋγέτου, η περιοχή η οποία σήμερα ανήκει στον Νομό Μεσσηνίας, μετονομάστηκε σε Γιάνιτζα (ή Γιάνιτσα) και πρόσφατα σε Ελαιοχώριον ή Ελαιοχώρι.  Με βάση επιγραφικά ευρήματα το Ελαιοχώρι, μάλλον ταυτίζεται με την αρχαία κώμη **Καλάμαι** όπως προκύπτει από τα ευρήματα στο κάστρο του Ελαιοχωρίου και στη θέση Περιβολάκια. 

Η Καλαμάτα ταυτίζεται με τις αρχαίες Φαρές ή Φηρές. Από την παραλία Καλαμάτας ως την συνοικία Περιβολάκια της Γιάνιτσας, διάφορες θέσεις με νερά και βλάστηση θα μπορούσαν να συσχετισθούν με το αναφερόμενο άλσος του "Καρνείου" Απόλλωνα ευρισκόμενο σε μικρή απόσταση από τις Φαρές.

**Στα "Μεσσηνιακά - Ηλειακά" του Παυσανίου "Ελλάδος περιήγησις" (ιν. 31.3)** αναφέρεται: "Έστι δε εν τη μεσογαίω κώμη **Καλάμαι**, και Λίμναι χωρίον ...".

**Ο Πολύβιος (Ιστορ. Ε')** αναφέρει: "Λυκούργος δ' εξορμήσας τας μεν **Καλάμας**, χωρίον τι των Μεσσηνίων, προδοσία μετέσχε, μετά δε ταύτα προήγε σπεύδων συμμίξαι τοις Αιτωλοίς".

Κατηγορία:Πόλεις της αρχαίας Λακωνίας
Ροδόδενδρο

thumb|right|140px|Ροδόδενδρο και με λευκά άνθη, το είδος διαπρεπές

Αγγειόσπερμο, δικότυλο φυτό το **ροδόδενδρο** ανήκει στην τάξη ερεικώδη και στην οικογένεια των Ερεικοειδών με πολλά είδη φυλλοβόλων και αείφυλλων θάμνων, ποωδών φυτών και λίγων δέντρων.
Τα ροδόδενδρα έχουν ωραία φύλλα και όμορφα πολύχρωμα άνθη είναι δε συγγενικά φυτά με τις αζαλέες.

Τα περισσότερα είδη βρίσκονται στις βόρειες και εύκρατες περιοχές της γης και αγαπούν τα υγρά εδάφη των ορεινών και ημιορεινών περιοχών.

Η καταγωγή του φυτού είναι από τα Ιμαλάια όπου και σήμερα βρίσκεται σε υψόμετρο πάνω από 5.500 μέτρα, δημιουργώντας μία εικόνα που ενέπνευσε διάφορους ζωγράφους.

Τα ροδόδενδρα ποικίλουν σε ύψος και το πιο ψηλό είδος είναι το ροδόδενδρο **αρμπόρεουμ** , δέντρο που φτάνει τα 30 μέτρα σε ύψος , αλλά και το πιο κοντό το μικρό φυτό **ροδόδενδρο το δασώδες** που δύσκολα ξεπερνά τα 3 εκατοστά.

Τα φύλλα του ποικίλουν σε μέγεθος, από 2 έως 25 εκατοστά μήκος, αλλά και σε σχήμα και είναι δερματώδη , σκληρά και ελαστικά. Τα άνθη του είναι πολύχρωμα , αλλού μικροσκοπικά και αλλού πολύ μεγάλα και αρωματικά όπως του είδους **νουτάλι** που φτάνουν σε διάμετρο τα 15 εκατοστά.

Οι χρωματισμοί των ανθών ποικίλουν , έτσι έχουμε αποχρώσεις του μοβ, του κίτρινου, λευκά , πορτοκαλί , πορφυρά και μπλε.

Τα ροδόδενδρα εξαιτίας της διακοσμητικής τους αξίας έχουν γίνει αιτία να δημιουργηθούν πολλές υβριδικές ποικιλίες και πάμπολλες διασταυρώσεις από τις οποίες έχουν δημιουργηθεί πολλά καλλωπιστικά οικιακά φυτά.

Στην Ελλάδα βρίσκουμε το είδος **Φλάβιος** στη Χίο και τη Μυτιλήνη.

## Εξωτερικοί σύνδεσμοι
* 

Κατηγορία:Ερεικοειδή
Επαρχία Φράιζινγκ

right|Η θέση της Επαρχίας στη Βαυαρία.
Η **Επαρχία Φράιζινγκ** (Γερμανικά: **Landkreis Freising**, *Λάντκραις Φράιζινγκ*) βρίσκεται στην Βαυαρία της Γερμανίας. Συνορεύει (με αρχή τον Βορρά και με φορά τους δείκτες του ρολογιού) με την Επαρχία Κέλχαιμ (*Kelheim*), την Επαρχία Λάντσχουτ (*Landshut*), την Επαρχία Έρντινγκ (*Erding*), την Επαρχία Μονάχου (*München*), την Επαρχία Ντάχαου (*Dachau*) και την Επαρχεία Πφάφενχόφεν (*Pfaffenhofen*). Πρωτεύουσα της επαρχίας είναι το ομώνυμο Φράιζινγκ.

Η Επαρχεία βρίσκεται Βόρεια της ευρύτερης περιοχής του Μονάχου. Οι ποταμοί Ίζαρ και Άμπερ διαρρέουν την επαρχεία και ρέουν παράλληλα από τα Νότιοδυτικά προς τα Βόρειοανατολικά. Βόρεια των ποταμών βρίσκεται το Χάλλερταου (Hallertau), μία ορεινή περιοχή που φημίζεται για την καλλιέργεια λυκίσκου

## Ιστορικά στοιχεία
Στην Αγία Ρωμαϊκή Αυτοκρατορία το Φράιζινγκ ήταν αναγνωρισμένο ως κληρικό κράτος διοικούμενο από τους επισκόπους. Το 1803, όταν διαλύθηκαν τα Γερμανικά κληρικά κράτη, η περιοχή ενσωματώθηκε στη Βαυαρία.

## Θυρεός
Ο Θυρεός φέρει:
* τα λευκά και μπλε καρό της Βαυαρίας.
* το ρόδο από τον Θυρεό της Μεσαιωνικής επαρχίας του Μόζμπουχ (Moosbuch).
* την κεφαλή του "Μαυριτανού του Φράιζινγκ".

### Η κεφαλή του Μαυριτανού του Φράιζινγκ
Υπάρχει διφορούμενη οικοσημολογία για τον Θυρεό, ο οποίος αντικατοπρίζει την κεφαλή των:
* Ενός από τους Τρεις Μάγους (όπου ένας εξ αυτών απεικονίζεται ως Μαυριτανός.
* Άγιοι, ορισμένοι από αυτοί Μαυριτανοί,;
** Άγιος Μαυρίκιος.
** Άγιος Ζήνων της Βερόνα.
** Άγιος Σιγισμούνδος, ο οποίος συγχέεται με τον Άγιο Μαυρίκιο. 
** Άγιος Κορβίνιος, ο οποίος δεν ήταν Μαυριτανός, αλλά ορισμένες απεικονίσεις του σκουρίναν στο πέρασμα του χρόνου.

Σημαντικό είναι και το στέμμα στο κεφάλι του Μαυριτανού, που προφανώς υποδεικνύει ότι η περιοχή του Επισκόπου του Φράιζινγκ ήταν αυτόνομη.

## Πόλεις και δημοτικά διαμερίσματα

## Εξωτερικοί σύνδεσμοι

* Επίσημος Ιστότοπος στα Γερμανικά
* Η σημαία της Επαρχίας του Φράιζινγκ 

Κατηγορία:Βαυαρία
Έντμουντ Χάλλεϋ

Ο **Έντμουντ Χάλλεϋ** ή **Εδμόνδος Χάλλεϋ** (, αναφέρεται και ως **Έντμουντ Χάλεϋ**) ήταν Άγγλος μαθηματικός και αστρονόμος (8 Νοεμβρίου 1656 - 14 Ιανουαρίου 1742).

## Βιογραφία
Το 1678 δημοσίευσε κατάλογο με 341 αστέρες του νοτίου ουράνιου ημισφαιρίου, τη θέση των οποίων και παρατήρησε κατά την υπηρεσία του στην Αγία Ελένη, καθώς και τη διάβαση του πλανήτη Ερμή προ του δίσκου του Ήλιου το 1677. Ο Χάλλεϋ είναι ο πρώτος που διαπίστωσε ότι οι αστέρες δεν διατηρούν σταθερή μεταξύ τους θέση και ότι καθένας εξ αυτών έχει δική του κίνηση, επιβεβαιώνοντας εκείνες των Λαμπάδιου, Σείριου και Αρκτούρου.

Μελέτησε επίσης τον γήινο μαγνητισμό, τη διανομή των ανέμων στην επιφάνεια της Γης καθώς και το φαινόμενο των παλιρροιών. Το 1703 ανέλαβε την έδρα των Μαθηματικών στο Πανεπιστήμιο της Οξφόρδης όπου και μεταξύ των ετών 1710-1712 χάρις των γνώσεών του στην ελληνική, λατινική, εβραϊκή και αραβική γλώσσα εξέδωσε τα συγγράμματα του Απολλώνιου του Περγαίου εκ των οποίων τα 4 πρώτα βιβλία εσώθηκαν στην ελληνική, τα 3 επόμενα μόνο στην αραβική, ενώ το τελευταίο αποκατέστησε ο ίδιος.

Υπήρξε μέλος της Βασιλικής Εταιρείας του Λονδίνου από το 1678. Το δε 1720 διορίσθηκε διευθυντής στο Αστεροσκοπείο του Γκρήνουιτς.

## Δείτε επίσης
* Με το όνομά του φέρεται σχετικός κομήτης που είχε ενσπείρει πανικό τη νύχτα της 19 Απριλίου του 1910 παρόλο ότι από το 467 π.Χ. μέχρι και το 1910 είχαν εξακριβωθεί 29 εμφανίσεις.

## Παραπομπές


Κατηγορία:Άγγλοι αστρονόμοι
Κατηγορία:Άγγλοι μαθηματικοί
Κατηγορία:Αστρονόμοι του 17ου αιώνα
Κατηγορία:Αστρονόμοι του 18ου αιώνα
Κατηγορία:Μαθηματικοί του 18ου αιώνα
Κατηγορία:Μαθηματικοί του 17ου αιώνα
Κατηγορία:Εταίροι της Βασιλικής Εταιρείας
Θανασάκης ο πολιτευόμενος (ταινία)

***Θανασάκης ο πολιτευόμενος*** είναι τίτλος ταινίας κοινωνικής σάτιρας ηθών ελληνικής παραγωγής του 1954 με τους Ντίνο Ηλιόπουλο, Βύρωνα Πάλλη, Άννα Συνοδινού κ.ά.

Η ταινία έμεινε στην ιστορία ως η καλύτερη ηθογραφία των προσβεβλημένων από το μικρόβιο του πολιτικού και των κατ' επάγγελμα πολιτευτών.

## Πλοκή

Η Μαίρη (Άννα Συνοδινού), κόρη εύπορης οικογένειας μεγαλομπακάληδων, επιστρέφει από την Ελβετία μετά το τέλος των σπουδών της παντρεμένη με έναν νεαρό επιστήμονα, τον Θανασάκη (Βύρων Πάλλης), ο οποίος επιστρέφει στην Ελλάδα αποφασισμένος να την "υπηρετήσει" ως πολιτικός.

Με την οικονομική βοήθεια του κουνιάδου του, Μελέτη (Ντίνος Ηλιόπουλος), κατεβαίνει στις εκλογές, χωρίς όμως αποτέλεσμα. Γρήγορα όμως προκηρύσσονται νέες εκλογές και αποφασίζει να ξαναπολιτευτεί, απαιτώντας ξανά την οικονομική συμπαράσταση του κουνιάδου του, ο οποίος κρούει τον κώδωνα του κινδύνου πως νέα προεκλογική εκστρατεία θα ήταν οικονομική αυτοκτονία. Αποσπώντας εκβιαστικά χρήματα όμως ξανακατεβαίνει στις εκλογές, χωρίς την παραμικρή επιτυχία.

Όλον αυτόν τον καιρό, τα οικονομικά προβλήματα του Μελέτη αυξάνονται, ενώ η Μαίρη τον πιέζει να πουλήσει το οικογενειακό τους μαγαζί.  Ο Θανασάκης δεν καταφέρνει να εκλεγεί και για τρίτη φορά, και  το πατρικό της Μαίρης κινδυνεύει να βγει σε πλειστηριασμό για τα χρέη των εκλογών.

Η Μαίρη με μεσολάβηση της μητέρας μιλάει στο μαγαζί με τον Μελέτη για τα μεγάλα οικονομικά προβλήματα με τις αποτυχημένες προσπάθειες να πολιτευτεί ο Θανασάκης, και την απόφασή τους να εργαστούν. Ο Θανασάκης καταλήγει να φοράει  την ποδιά  και να βοηθάει στην φόρτωση κασόνων σε φορτηγο!

## Διανομή

* Ντίνος Ηλιόπουλος - Μελέτης Καπλάνης**'
* [[Άννα Συνοδινού]] - Μαίρη Καπλάνη-Γκοβότσου**'
* Βύρων Πάλλης - Θανασάκης Γκοβότσος**
* Τζόλυ Γαρμπή - Κατίνα Καπλάνη
* Δέσπω Διαμαντίδου -  Σοφία
* Κάκια Παναγιώτου - Ελένη
* Γιώργος Μούτσιος - πιλότος
* Νίκος Φέρμας - Βαγγέλης
* Παύλος Καταπόδης - Θωμάκος
* Γιώργος Νάκος - Λάζαρος
* Σπύρος Καψάλης - Μπελούκας
* Στέφανος Σκοπελίτης - οπαδός Θανασάκη

## Παραγωγή
Η πρεμιέρα της ταινίας πραγματοποιήθηκε στις 11 Ιανουαρίου 1954.  Κόβοντας 33.649 εισιτήρια, κατατάχθηκε στην 11η θέση ανάμεσα σε 21 ελληνικές ταινίες της ίδιας σεζόν. 

Πρόκειται για την πρώτη κινηματογραφική εμφάνιση των Άννας Συνοδινού, Κάκιας Παναγιώτου και Δέσπως Διαμαντίδου. 

## Παραπομπές


## Εξωτερικοί σύνδεσμοι
*

Θανασακης ο Πολιτευομενος
Κατηγορία:Ταινίες του 1954
Κατηγορία:Ελληνόφωνες ταινίες
Κατηγορία:Ελληνικές κωμικές ταινίες
Κατηγορία:Ταινίες σε σκηνοθεσία Αλέκου Σακελλάριου
Κατηγορία:Ταινίες σε σενάριο Αλέκου Σακελλάριου
Κατηγορία:Ταινίες σε σενάριο Χρήστου Γιαννακόπουλου
Κατηγορία:Ταινίες βασισμένες σε έργα του Αλέκου Σακελλάριου
Κατηγορία:Ταινίες γυρισμένες στην Ελλάδα
Κατηγορία:Ελληνικές σατιρικές ταινίες
Κατηγορία:Ταινίες με μουσική σύνθεση Μιχάλη Σουγιούλ
Κατηγορία:Ταινίες παραγωγής Σπέντζος Φιλμ
Κατηγορία:Ελληνικές ασπρόμαυρες ταινίες
Τρίγλια

Η **Τρίγλια** (γράφεται και **Τρίγλεια**)  (σήμερα τουρκικά *Tirilye*, *Zeytinbağı*) είναι κωμόπολη της Προύσας, στον ιστορικό χώρο της Βιθυνίας, με 2.500 κατοίκους σήμερα. Υπάρχουν διάφορες εκδοχές ως προς την προέλευση της λέξη Τρίγλια: κατά μία εκδοχή παράγεται είτε από την λέξη "τριγλί" που σημαίνει μπαρμπούνι είτε από το όνομα της Μονής Τριγλείας η οποίας βρίσκονταν στην θέση του οικισμού ο οποίος εξελίχθηκε γύρω της. 

Κατά την αρχαιότητα στην περιοχή βρίσκονταν η ελληνική πόλη Βρύλλειον η οποία αναφέρεται από τον Εκαταίο τον Μιλήσιο. Ορισμένοι θεωρούν ότι η Μονή Τριγλείας ιδρύθηκε στη θέση του Βρυλλείου από παραφθορά του οποίου πήρε το όνομα της, αν και άλλοι ιστορικοί θεωρούν ότι το Βρύλλειον εξελίχθηκε στα Μουδανιά τα οποία βρίσκονται 12 χιλιόμετρα ανατολικά της. Αναφέρεται ως οικισμός από τον Καντακουζηνό κατά τον 14ο αιώνα. Πρόκειται για οικισμό, στον οποίο κατοικούσε για αιώνες συμπαγής ελληνόφωνος και χριστιανικός πληθυσμός, μέχρι την ανταλλαγή πληθυσμών του 1922. Πέραν της μόνης Τριγλείας ο οικισμός περιείχε και άλλες εκκλησίες αλλά και μονές, μεταξύ των οποίων και μονή Βαθέος Ρύακος. Οι μονές της Τριγλείας όπως και του Ολύμπου της Βιθυνίας γενικότερα έπαιξαν σημαντικό ρόλο κατά την Εικονομαχία προσφέροντας βάση και καταφύγιο σε εικονολάτρες μοναχούς. Την υποστήριξη της στους εικονολάτρες είχε ως αποτελεσμα να παράγει πολλούς μάρτυρες (τουλάχιστον 59). Δύο ηγούμενουι μονών της Τριγλίας είναι μεταξύ των πρώτων δέκα υπογραφόντων της Ζ Οικουμενικής συνόδου. Είναι η πατρίδα τουλάχιστον 4 επισκόπων, διασημότερος των οποίων ο μετέπειτα Μητροπολίτης Σμύρνης και ιεροεθνομάρτυρας Χρυσόστομος. Η Τρίγλια και οι Κυδωνίες/Αϊβαλί ήταν οι μόνες σημαντικού μεγέθους πόλεις στην Ελληνική Δίοικηση Σμύρνης με σχεδόν αμιγώς Ελληνικό πληθυσμό.

Σήμερα ο οικισμός έχει χαρακτηριστεί παραδοσιακός και δεν επιτρέπεται η αλλοίωση του αρχιτεκτονικού χαρακτήρα των κτηρίων. Ενδιαφέρουσα για τον επισκέπτη είναι μια βόλτα στα σοκάκια της ή επίσκεψη στα ερείπια βυζαντινών εκκλησιών και άλλων κτηρίων. Σημαντικό μνημείο είναι ο ναός των Αγίων Θεοδώρων, σήμερα *Φατίχ Τζαμί*καθώς και ο ναός της Παντοβασίλισσας, η πάλαι ποτέ Μονή Τριγλείας.

## Δείτε επίσης
*Νέα Τρίγλια Χαλκιδικής
*Νέα Τρίγλια Αττικής, ονομασία προσφυγικού οικισμού στη Ραφήνα Αττικής κατά το 1922

Κατηγορία:Ασιατικές πόλεις της Τουρκίας
Κατηγορία:Αρχαίες πόλεις της Βιθυνίας
Αλέξανδρος Μαυροκορδάτος ο Φιραρής

Ο **Αλέξανδρος Ιωάννη Μαυροκορδάτος** (, Κωνσταντινούπολη 1754-Μόσχα 1819), γνωστός ως **Φιραρής**, ήταν μέγας διερμηνέας της Οθωμανικής Αυτοκρατορίας (1783-84) και ηγεμόνας της Μολδαβίας (ως Αλέξανδρος Ι΄, 1785-86). Εξαιρετικής μόρφωσης, γνώστης πολλών γλωσσών και επιδέξιος διπλωμάτης, στάλθηκε, νέος ακόμη, σε επίσημη διπλωματική αποστολή στην τότε Ρωσική πρωτεύουσα, την Πετρούπολη για να διαπραγματευθεί εμπιστευτικά ζητήματα του τουρκικού κράτους. Απέκτησε το προσωνύμιο «φιραρής», που σημαίνει φυγάς, όταν το 1786 μετά την έκπτωσή του από το αξίωμα του Ηγεμόνα της Μολδαβίας, αντί να επιστρέψει στην Κωνσταντινούπολη κατέφυγε στη Ρωσία, όπου και παρέμεινε μέχρι τον θάνατό του.

## Βιογραφία
Γιος του Ιωάννη Β΄ Μαυροκορδάτου (γιου του Νικολάου) και της Σουλτάνας Μάνου βρέθηκε σε ηλικία 14 ετών, το 1768 στην αυλή του νεοδιορισμένου ηγεμόνα της Βλαχίας Γρηγορίου Αλεξάνδρου Γκίκα. Στο σύντομο χρονικό διάστημα που υπηρέτησε ως μεγάλος διερμηνέας της Υψηλής Πύλης επέδειξε πολιτική ικανότητα, ενώ τον Φεβρουάριο του 1785 διορίστηκε στη θέση του Ηγεμόνα της Μολδαβίας, διάδοχος του εξαδέλφου του Αλεξάνδρου Α' Μαυροκορδάτου του «δελήβεη». 

Τον Δεκέμβριο του 1786, παύθηκε από το αξίωμα του λόγω αντιπαράθεσης ανάμεσα στον ίδιο και τον Οικουμενικό Πατριάρχη Προκόπιο. Τότε αντί να επιστρέψει στην πρωτεύουσα της Οθωμανικής Αυτοκρατορίας κατέφυγε στη Ρωσία όπου έγινε ευνοϊκά δεκτός από την αυτοκράτειρα Αικατερίνη Β΄ της Ρωσίας. 

Οι Τούρκοι του έδωσαν τότε την προσεπωνυμία του «Φιραρή» (δηλ. δραπέτη, φυγά) και μάταια τον επόμενο χρόνο (Ιούλ. 1787) απαίτησαν την έκδοσή του από τους Ρώσους. Την ίδια χρονιά ιδρύει στη Μόσχα την Εταιρία ο «Φοίνικας». Μυείται τον Οκτώβριο 1816 στη Φιλική Εταιρεία από τονΝικόλαο Γαλάτη δίνοντας συνδρομή χιλίων ρουβλίων. Πέθανε πριν ξεσπάσει η επανάσταση, το 1819.

## Εργογραφία
Ήταν προστάτης των ελληνικών γραμμάτων και χάρη στη γενναιοδωρία του πραγματοποιήθηκαν εκδόσεις ελληνικών βιβλίων από τα οποία σημαντικότερα είναι:
* Τρίτομον *Λεξικόν τρίγλωσσον της γαλλικής, ιταλικής και ρωμαϊκής διαλέκτου* που τύπωσε στη Βιέννη το 1790 ο Γεώργιος Βεντότης.
* Έρωτος αποτέλεσματα
* Το 1810 εκδἰδει ανώνυμα στη Μόσχα «Βόσπορος εν Βορυσθένει», μια ποιητική συλλογή της οποίας το κυριώτερο στιχούργημά του «Όνειρον», συνδυάζει τον πατριωτισμόν με την αρχαιογνωσία και με τη δαπόντεια ηθική. : «*ως το πολύ της θλίψεως γεννά παραφροσύνην/ωσαύτως τρόπος ο καλός φέρει ευγνωμοσύνη*»

## Δείτε επίσης
* Οικογένεια Μαυροκορδάτου

## Σημειώσεις


## Παραπομπές


## Πηγές

* Καισάριος Δαπόντες, Ο Κήπος Χαρίτων 1768
* 
* 
* ΙΕΕ, τόμ. ΙΑ

## Εξωτερικοί σύνδεσμοι
* 

Κατηγορία:Ηγεμόνες της Μολδαβίας
Αλεξανδρος
Καθεδρικός Ναός του Φράιζινγκ

Ο **Καθεδρικος του Φράιζινγκ**, γνωστός και ως *Καθεδρικός της Παναγίας* (Γερμανικά: ***Mariendom***), είναι μία βασιλική ρομανικού ρυθμού που βρίσκεται στο Φράιζινγκ, στη Βαυαρία.

Ύστερα από την πυρκαγιά που κατέστρεψε τον παλιό καθεδρικό, η εκκλησία χτίστικε εκ νέου. Η κατασκευή ξεκίνησε το 1159. Το 1250 ο καθεδρικός εγκαινιάστηκέ, όπου και έγινε ο καθαγιασμός του ναού. Ο *Καθεδρικός της Παναγίας* είναι η αρχαιότερη τούβλινη κατασκευή βόρεια των Άλπεων.

Ο τύμβος του Αγ. Κορβινίου, του προστάτη-αγίου της *Ρωμαιοκαθολικής Αρχιεπισκοπής του Μονάχου και Φράιζινγκ* βρίσκεται στο τέταρτο σήκος του καθεδρικού. Στο κέντρο της κρύπτης βρίσκεται ένα από τα πλέον διακεκριμένα γλυπτά της Ευρώπης, ο ***Στύλος των Ζώων*** (Γερμανικά: ***Bestiensäule***), σκαλισμένο σε πέτρα και χρονολογείται από το Μεσαίωνα.

Το 1724 ολοκληρώθηκε η διακόσμιση του εσωτερικού σε ρυθμο Ροκοκό από τον Κοσμά Δαμιανό του Άσαμ και της Έγκιντ Κιουρίν του Άσαμ.

## Παραπομπές


## Εξωτερικοί σύνδεσμοι
* 

Κατηγορία:Καθεδρικοί ναοί στη Γερμανία
Κατηγορία:Βαυαρία
Κατηγορία:Ρομανική τέχνη
Ο Λαμπρούκος μπαλαντέρ

***Ο Λαμπρούκος μπαλαντέρ*** είναι ελληνική κωμική ταινία του 1981, σε παραγωγή Γεράσιμου Κανδύλη και σε σκηνοθεσία Κώστα Καραγιάννη. Το σενάριο υπογράφουν ο Δημήτρης Κωνσταντάρας και ο Λάμπρος Κωνσταντάρας, με το καλλιτεχνικό ψευδώνυμο Πάνος Τσίρος.

## Πλοκή
Ένας αδιόρθωτος γλεντζές, ο Λάμπρος Κομνηνός (Λάμπρος Κωνσταντάρας), αμελεί την κτηματομεσιτική επιχείρηση που έχει από κοινού με τον συνέταιρό του, Δημήτρη Οικονομίδη (Τώνης Γιακωβάκης). 

Γνωρίζει μια χήρα, τη Ρένα Σκουλαρίκου (Μάρω Κοντού), η οποία είναι ιδιοκτήτρια ενός νυχτερινού κέντρου το οποίο στα ενδότερά του διαθέτει κρυφή χαρτοπαικτική λέσχη. Αρχίζει να συχνάζει στη λέσχη, όπου τραγουδά και η ξαδέλφη της Ρένας, Μαρίνα (Νέλλη Γκίνη), να παίζει πόκερ και στην αρχή, με κάποια βοήθεια από τη μεριά της Ρένας, να κερδίζει. Όταν όμως η τύχη δεν είναι με το μέρος του κι εκείνος αρχίζει να χάνει μεγάλα ποσά και να γεμίζει με χρέη, καταλαβαίνει ότι έχει πέσει θύμα χαρτοκλεφτών. Η αντίδρασή του είναι άμεση, παίρνει μαθήματα από επαγγελματίες χαρτοκλέφτες, και εκδικείται τους αντιπάλους του. Στο τέλος, όχι μόνο ξεσκεπάζει τη σπείρα, αλλά κερδίζει και την καρδιά της όμορφης χήρας, η οποία σιγά σιγά αρχίζει να έλκεται από τον Λάμπρο. 

## Διανομή

* Λάμπρος Κωνσταντάρας - Λάμπρος Κομνηνός**'
* [[Μάρω Κοντού]] - Ρένα Σκουλαρίκου**'
* Νέλλη Γκίνη - Μαρίνα
* Γιάννης Μαλούχος - Μεμάς Τάρταρος
* Θάνος Μαρτίνος - Τζόνι Καραμαούνας
* Δήμητρα Νομικού - γραμματέας
* Τάκης Χαλάς - Μπάμπης Πινέζας
* Γιάννης Ευδαίμων - αστυνομικός
* Απόστολος Σουγκλάκος - Ηρακλής
* Μήτση Κωνσταντάρα - κυρία στο ραντεβού
* Τόλης Πολάτος - Μήτσος
* Τώνης Γιακωβάκης - Δημήτρης Οικονομίδης
* Λευτέρης Λουκαδής - Σώτος

## Κυκλοφορία
Η πρεμιέρα της ταινίας πραγματοποιήθηκε στις 5 Νοεμβρίου 1981, ενώ κυκλοφόρησε και με τη μορφή ντιβιντί στις 4 Απριλίου 2013. 
## Παραγωγή
Πρόκειται για την τελευταία ταινία του Λάμπρου Κωνσταντάρα, ο οποίος έφυγε από τη ζωή λίγα χρόνια αργότερα,  και για την προτελευταία ταινία της αδελφής του, Μήτσης Κωνσταντάρα.

## Παραπομπές


## Εξωτερικοί σύνδεσμοι
* ''Ο Λαμπρούκος μπαλαντέρ'' στην Ταινιοθήκη της Ελλάδος
* ''Ο Λαμπρούκος μπαλαντέρ'' στο Cine.gr
* ''Ο Λαμπρούκος μπαλαντέρ'' στον επίσημο ιστότοπο της εταιρείας Καραγιάννης - Καρατζόπουλος

Κατηγορία:Ελληνικές ταινίες της δεκαετίας 1980
Κατηγορία:Ταινίες του 1981
Κατηγορία:Ελληνόφωνες ταινίες
Κατηγορία:Ελληνικές κωμικές ταινίες
Κατηγορία:Ταινίες σε σκηνοθεσία Κώστα Καραγιάννη
Κατηγορία:Ταινίες γυρισμένες στην Ελλάδα
Κατηγορία:Ταινίες παραγωγής Καραγιάννης - Καρατζόπουλος
Υιέ μου... Υιέ μου...

Το ***Υιέ μου... Υιέ μου...*** είναι μια ελληνική κωμική ταινία του 1965, σε σκηνοθεσία Γρηγόρη Γρηγορίου. Το σενάριο γράφτηκε από τον Γιώργο Λαζαρίδη, το οποίο, όμως, είναι διασκευή από το θεατρικό έργο του Αλέκου Σακελλάριου και Χρήστου Γιαννακόπουλου, "Δελησταύρου και υιός". Πρωταγωνιστούν οι Λάμπρος Κωνσταντάρας και Μάρω Κοντού.

## Πλοκή
Ο Αντώνης Χατζηλουκάς, ένας βιομήχανος θέλει να παντρευτεί τη Ρένα, μια ζωντοχήρα με την οποία, όμως, είναι ερωτευμένος και ο γιος του, ο Γιώργος. Πατέρας και γιος διεκδικούν τη νύφη, χωρίς ο ένας να γνωρίζει για τον άλλο. Μόλις γίνεται γνωστό το ειδύλλιο του γιου με τη Ρένα, ο Αντώνης υποχωρεί ντροπιασμένος υπέρ του Γιώργου. Αφού χάσει τη Ρένα, που τη λογάριαζε για σίγουρη, όπως χάνει και τη φιλενάδα της Ρένας, την Μπίλυ, την οποία προσεγγίζει δειλά και προσεχτικά όταν χάνει τη Ρένα. Κάθε φορά, ο Γιώργος είναι εκεί. Τελικά αποφασίζει να φλερτάρει με τη θεία της Μπίλυς, την Αμαλία, που είναι χήρα και ζει κι αυτή μόνη της πάρα πολύ καιρό. Εν τέλει, αποκαλύπτεται όμως ότι δεν ήταν χήρα, αφού ο σύζυγος, που νόμιζε για νεκρό, επιστρέφει. Για μία ακόμη φορά, ο Αντώνης μένει μόνος του.

## Διανομή ρόλων

* Λάμπρος Κωνσταντάρας - Αντώνης Χατζηλουκάς******
* Μάρω Κοντού - Ρένα Παπασάββα******
* Κώστας Καρράς - Γιώργος Χατζηλουκάς******
* Λίλιαν Μηνιάτη - Μπίλυ Μαυρογιάννη******
* Δημήτρης Νικολαΐδης - Σπύρος Παπασάββας******
* Μαρίκα Κρεβατά - Αμαλία Μαυρογιάννη******
* Γιώργος Γαβριηλίδης - Μικές
* Νίκος Σταυρίδης - Τρύφωνας Μαυρογιάννης******
* Σπύρος Κωνσταντόπουλος - ρεσεψιονίστ

## Παραγωγή
Πρόκειται για ριμέικ της κινηματογραφικής ταινίας *[[Δελησταύρου και υιός]]*, που βασίστηκε και εκείνη στο θεατρικό έργο των Σακελλάριου-Γιαννακόπουλου. 

Στην ταινία, η Κλειώ Δενάρδου ερμηνεύει το τραγούδι "Σαν μια βροχή" και ο Τόνι Πινέλι το "Per sempre". 

Η ταινία προβλήθηκε στις κινηματογραφικές αίθουσες τη σεζόν 1965-1966 και, κόβοντας 239.491 εισιτήρια, κατατάχθηκε στην 22η θέση ανάμεσα σε 101 ταινίες της ίδιας σεζόν.  Κυκλοφόρησε και με τη μορφή ντιβιντί στις 11 Μαΐου 2005. 

Στην ταινία αντικατοπτρίζονται τα ήθη της εποχής, σύμφωνα με τα οποία ο έρωτας και ο γάμος ταιριάζουν μόνο στους νέους, οι οποίοι οφείλουν να συμπεριφέρονται με σοβαρότητα και κοσμικότητα, διαφορετικά γίνονται γελοίοι στα μάτια της κοινωνίας.

## Παραπομπές


## Εξωτερικοί σύνδεσμοι
*
* ''Υιέ μου... Υιέ μου...'' στην Ταινιοθήκη της Ελλάδος

Κατηγορία:Ελληνικές ταινίες της δεκαετίας 1960
Κατηγορία:Ταινίες του 1965
Κατηγορία:Ελληνόφωνες ταινίες
Κατηγορία:Ελληνικές ασπρόμαυρες ταινίες
Κατηγορία:Ελληνικές κωμικές ταινίες
Κατηγορία:Ταινίες σε σκηνοθεσία Γρηγόρη Γρηγορίου
Κατηγορία:Ταινίες σε σενάριο Γιώργου Λαζαρίδη
Κατηγορία:Ταινίες βασισμένες σε θεατρικά έργα
Κατηγορία:Ταινίες με μουσική σύνθεση Γιώργου Θεοδοσιάδη
Κατηγορία:Ταινίες γυρισμένες στην Ελλάδα
Κατηγορία:Ταινίες παραγωγής Αφοί Ρουσσόπουλοι - Γ. Λαζαρίδης - Δ. Σαρρής - Κ. Ψαρράς
Φέγγος φάρων

Ο όρος **φέγγος Φάρων** είναι φαρικός και σημαίνει τον αριθμό των φωτιστικών μονάδων που παρέχει την ένταση του εκπεμπόμενου φωτός από φωτεινή φαρική πηγή (μηχανή) η οποία μετριέται με φωτόμετρο ή υπολογίζεται με βάση ορισμένων δεδομένων.

Η Διεθνής Επιτροπή Ναυτικού Φωτισμού όρισε ως μετρική μονάδα του φέγγους το **δεκαδικό κηρίο**. Στην απόφαση αυτή στην αρχή προσχώρησαν μόνο το Βέλγιο, η Γαλλία, οι ΗΠΑ, η Ιαπωνία, η Ισπανία, η Ιταλία, η Μεγάλη Βρετανία, η Ολλανδία και η τότε Σοβιετική Ένωση Ρωσία ενώ τ΄ άλλα κράτη συνέχιζαν να διατηρούν τις υφιστάμενες μονάδες φέγγους που ήταν το Καρσέλ, το αγγλικό Κηρίο, το Έφνερ και το Βιόλ τα οποία και αργά αργά αντικαθιστούν.

Το *φέγγος* είναι ο κυριότερος παράγοντας της εκτίμησης της φαρικής ακτινοβολίας. Αν όμως γύρω από την φαρική φωτεινή πηγή τοποθετηθούν κρύσταλλοπίνακες ή κρυσταλλοκύλινδροι χρωματιστοί (κοινώς: ποτήρια) προς μετατροπή του λευκού φωτός σε χρωματιστό τότε το φέγγος μειώνεται αισθητά. Συγκεκριμένα λευκό φως από φλόγα πετρελαίου ή ηλεκτρική πυράκτωση χρωματιζόμενο ερυθρό χάνει τα 80% του φέγγους του. Ιδιαίτερα όμως στους φάρους Άγκα, όπου χάρις της διαπεραστικής ικανότητας του φωτός της ασετυλίνης και την ποιοτική υπεροχή των χρωματιστών κρυστάλλων οι αναλογίες αυτές μειώνονται σε 60% για ερυθρό και 70% για πράσινο.
Έτσι λευκό φως 10 καρσέλ (φάρου τύπου Άγκα) είναι ισοδύναμο με 50 καρσέλ πετρελαίου και παρεμβολής ερυθρού κρυστάλλου, 80 καρσέλ με παρεμβολή πράσινου κρυστάλλου, 25 καρσέλ ερυθρού Άγκα, 33 καρσέλ πράσινου Άγκα. Η παραπάνω αναλογία παρέχει φωτοβολία 9 μιλίων για την "μέση ατμοσφαιρική διαφάνεια Μεσογείου".

## Δείτε επίσης
*Μονάδες φέγγους

Φεγγος
Φεγγος
Τζέντα

Η **Τζέντα** () είναι η δεύτερη σημαντική πόλη μετά την πρωτεύουσα Ριάντ και ο κυριότερος λιμένας της Σαουδικής Αραβίας. Βρίσκεται στη δυτική πλευρά της Αραβικής χερσονήσου, στα παράλια της Ερυθράς Θάλασσας (συντεταγμένες 21° 50'Β, 39° 16΄,67Α), περίπου 90 χλμ. δυτικά της Μέκκας της οποίας αποτελεί το επίνειο. Έχει πληθυσμό 3,6 εκατ. κατοίκους.
## Ετυμολογία
Τζέντα, σημαίνει στα αραβικά «η γιαγιά» γιατί σύμφωνα με την αραβική μυθολογία εδώ ήταν το μέρος που έπεσε η «γιαγιά» της ανθρωπότητας, η Εύα όταν έφυγαν από τον Παράδεισο. 
## Ιστορία
### Προ-Ισλαμική περίοδος
Ίχνη πρώιμης δραστηριότητας στην περιοχή μαρτυρούνται από ορισμένες γραφές που ανασκάφηκαν στο Γουάντι Μπρίμαν (αραβ.: وادي بريمان), ανατολικά της πόλης, και στο Γουάντι Μπόουεμπ (αραβ.:وادي بويب), βορειοδυτικά της πόλης. Το παλαιότερο χειρόγραφο που βρέθηκε στην Τζέντα χρονολογείται από την προ-ισλαμική εποχή.

Μερικοί πιστεύουν ότι η Τζέντα είχε κατοικηθεί πριν από τον Μέγα Αλέξανδρο, ο οποίος είχε μια ναυτική αποστολή στην Ερυθρά Θάλασσα, από ψαράδες που τη θεωρούσαν κέντρο από το οποίο έπλεαν προς τη θάλασσα καθώς και μέρος για χαλάρωση και ευημερία. Σύμφωνα με το Υπουργείο Χατζ, η Τζέντα έχει κατοικηθεί για περισσότερα από 2500 χρόνια. 

Οι ανασκαφές στην παλιά πόλη έχουν δείξει ως ότι η Τζέντα ιδρύθηκε ως ψαροχώρι από την Υεμενίτικη φυλή Κούντα'α, η οποία εγκατέλειψε την κεντρική Υεμένη για να εγκατασταθεί στη Μέκκα μετά την κατάρρευση του φράγματος της Μαρίμπ στην Υεμένη το 115 π.Χ.

### Περίοδος χαλιφάτων
Άρχισε να έχει κάποια σημασία, από το 647 όταν ο χαλίφης Ουθμάν ιμπν Αφφάν τη μετέτρεψε σε λιμάνι της Μέκκας,- μοιράζεται και το ίδιο κλίμα μαζί της- αντί του παλιού που χρησιμοποιούνταν μέχρι τότε, του Αλ-Σουάιμπα (Al-Shoaiba), νοτιοδυτικά της Μέκκας. Έτσι χρόνο με τον χρόνο μεγάλωνε η σημασία της.
### Α' Παγκόσμιος Πόλεμος και το Βασίλειο των Χασεμιτών
thumb|upright|Ο Μοχάμεντ Αμπού Ζενάντα, ένας από τους Αρχηγούς της Τζέντα και σύμβουλος του Σαρίφ κατά την παράδοση στον βασιλιά Αμπντουλαζίζ Ιμπν Σαούντ το 1925.

Κατά τη διάρκεια του Α' Παγκοσμίου Πολέμου, ο Σαρίφ Χουσεΐν μπιν Άλι κήρυξε μια εξέγερση κατά της Οθωμανικής Αυτοκρατορίας, επιδιώκοντας την ανεξαρτησία από τους Οθωμανούς Τούρκους και τη δημιουργία ενός ενιαίου αραβικού κράτους που εκτείνεται από το Χαλέπι στη Συρία έως το Άντεν στην Υεμένη. Ο βασιλιάς Χουσεΐν ανακήρυξε το Βασίλειο της Χετζάζ. Αργότερα, ο Χουσεΐν ενεπλάκη σε πόλεμο με τον Ιμπν Σαούντ, που ήταν ο σουλτάνος του Νετζντ. Ο Χουσεΐν παραιτήθηκε μετά την πτώση της Μέκκας, τον Δεκέμβριο του 1924, και ο γιος του Αλί μπιν Χουσεΐν έγινε ο νέος βασιλιάς.

## Αδελφοποιημένες πόλεις

## Δείτε επίσης
*Πανεπιστήμιο Επιστήμης και Τεχνολογίας του Βασιλιά Αμπντουλάχ

## Γκαλερί

|Jeddah Corniche

Εικόνα:Naseef House.jpg|
|
Εικόνα:Jeddah-seaport-saudiarabia.PNG|


## Παραπομπές


## Εξωτερικοί σύνδεσμοι
* 

Κατηγορία:Πόλεις της Σαουδικής Αραβίας
Κοσμάς Α΄ Ιεροσολυμίτης

Ο **Κοσμάς Α΄ Ιεροσολυμίτης** διετέλεσε Πατριάρχης Κωνσταντινουπόλεως μεταξύ των ετών 1075 και 1081.

Η καταγωγή του ήταν από την Αντιόχεια. Ονομάστηκε όμως Ιεροσολυμίτης, επειδή είχε μείνει για αρκετό χρονικό διάστημα στα Ιεροσόλυμα. Όταν έφυγε από εκεί, μόνασε στην Κωνσταντινούπολη. Δεν είχε μεγάλη μόρφωση, ήταν όμως ευσεβής και ενάρετος, απλός και αγαπητός. Στις 2 Αυγούστου 1075, μετά το θάνατο του Ιωάννη Η΄ Ξιφιλίνου, εξελέγη Πατριάρχης κατόπιν επιθυμίας του Αυτοκράτορα Μιχαήλ Δούκα, αν και ήταν ήδη προχωρημένης ηλικίας. Όταν εξελέγη Πατριάρχης, κατά πάσα πιθανότητα βρισκόταν σε μονή έξω από τα Ιεροσόλυμα.

Το 1078 έστεψε Αυτοκράτορα τον Νικηφόρο Γ΄ Βοτανειάτη. Αντιτάχθηκε στον γάμο του Νικηφόρου με την Μαρία της Αλανίας, σύζυγο του Μιχαήλ Ζ', αλλά δεν έλαβε άλλα μέτρα εκτός από την καθαίρεση του ιερέα που τέλεσε τον γάμο. Αργότερα χρησιμοποίησε την επιρροή του για να τον πείσει να παραιτηθεί, καθώς η δημοτικότητά του έπεφτε και η Αυτοκρατορία έμπαινε σε περίοδο αποσταθεροποίησης. Το 1081 έστεψε Αυτοκράτορα τον Αλέξιο Α΄ Κομνηνό. Όταν αυτός προσπάθησε, με την παρακίνηση της μητέρας του, να χωρίσει τη γυναίκα του, Ειρήνη Δούκαινα, για να παντρευτεί τη χήρα Αυτοκράτειρα Μαρία της Αλανίας, ο Κοσμάς, έχοντας με το μέρος του και τους μοναχούς, αρνήθηκε να το δεχτεί, καθώς αυτή είχε ήδη παντρευτεί δύο φορές. Κατόπιν αυτού, ο Αλέξιος εγκατέλειψε το σχέδιό του.

Η πιο σημαντική συνοδική ενέργεια του Κοσμά ήταν η καταδίκη, το 1076-1077, των αιρετικών θέσεων του Ιωάννη Ιταλού, ενός φιλοσόφου που συνδεόταν με την οικογένεια των Δουκών.

Όμως, οι ευθύνες και οι αρμοδιότητες του Πατριάρχη δεν ταίριαζαν στον χαρακτήρα του Κοσμά. Εκτός αυτού, η μητέρα του Αλεξίου, Άννα Δαλασσηνή, πίεζε για την απομάκρυνσή του, αφενός διότι δεν της άρεσε ο δεσμός της Ειρήνης με την οικογένεια των Δουκών, αφετέρου για να προωθήσει ευνοούμενό της στον θρόνο. Έτσι, στις 8 Μαΐου 1081 παραιτήθηκε και αποσύρθηκε στη Μονή Καλλίου. Αρνήθηκε τις προτάσεις επιστροφής που του έγιναν και πέθανε στη Μονή εκείνη.

Η παραίτηση του Κοσμά θεωρείται πως εγκαινιάζει μια περίοδο, μεταξύ της βασιλείας του Αλεξίου Α΄ και του Μανουήλ Α΄, κατά την οποία η Εκκλησία χάνει την αυτοαναφορικότητα που είχε τον ενδέκατο αιώνα και εξαρτάται και υπόκειται στο Κράτος. Ο ιστορικός Ιωάννης Σκυλίτζης δεν μιλάει κολακευτικά για τον Κοσμά. Αναφέρει ότι επελέγη λόγω έλλειψης μεγαλείου, καθώς «*μετά τον θάνατο του προηγούμενου Πατριάρχη, ο Μιχαήλ Ζ΄ δεν επέλεξε κάποιον από την Γερουσία, ούτε από την [[Αγία Σοφία (Κωνσταντινούπολη)|Μεγάλη Εκκλησία]], ούτε κάποιον άλλο βυζαντινό που φημιζόταν για τα λόγια ή τα έργα του, αλλά κάποιον μοναχό Κοσμά που ήρθε ουρανοκατέβατος από την Αγία Πόλη και τιμήθηκε από τον Αυτοκράτορα... παρόλο που δεν είχε ούτε σοφία ούτε κρίση...*».

Ανακηρύχθηκε άγιος από την Ορθόδοξη Εκκλησία και τιμάται ως θαυματουργός στις 2 Ιανουαρίου.

## Παραπομπές


## Πηγές
* Οικουμενικό Πατριαρχείο 
* 
* 
* 
* 

Κατηγορία:Πατριάρχες Κωνσταντινουπόλεως
Κατηγορία:Άγιοι της Ορθόδοξης Εκκλησίας
Κατηγορία:Βυζαντινοί του 11ου αιώνα
Κατηγορία:Επίσκοποι του 11ου αιώνα
Ο Φανούρης και το σόι του

***Ο Φανούρης και το σόι του*** είναι ασπρόμαυρη ελληνική ηθογραφική κωμική ταινία του 1957, σε σκηνοθεσία Δημήτρη Ιωαννόπουλου. Το σενάριο των Αλέκου Σακελλάριου και Χρήστου Γιαννακόπουλου αποτελεί διασκευή του δικού τους ομότιτλου θεατρικού έργου. Πρωταγωνιστεί ο Μίμης Φωτόπουλος. 

## Πλοκή
Ο επιπλοποιός Φανούρης ζει στην Αθήνα με τις αδελφές του, τις οποίες στηρίζει οικονομικά μοναχός του μετά το θάνατο των γονέων τους. Η 30χρονη αδελφή του Κατίνα έχει χάσει τον αρραβωνιαστικό της σε τροχαίο δυστύχημα και ο Φανούρης, φοβούμενος πως θα μείνει στο ράφι, θέλει να την παντρέψει με τον Σόλωνα, αλλά πρέπει να της δώσει προίκα. Προσπαθεί λοιπόν να πουλήσει ένα οικόπεδο της οικογένειας στην Κολοκυνθού. Ο Σόλων τον πιέζει για τη γρήγορη συγκέντρωση των χρημάτων της προίκας (300 λίρες), απειλώντας να διαλύσει το προξενιό κι ο Φανούρης ελπίζει ότι ο αδελφός του, ο Γιάννης, μετανάστης στην Αμερική από 14 ετών, θα τον βοηθήσει. Ο Γιάννης με τη γυναίκα του, τη Μάργκαρετ, έρχονται στην Ελλάδα, συναινούν στην πώληση του οικοπέδου, αλλά δεν βοηθάνε τον Φανούρη, καθώς η Μάργκαρετ χρειάζεται τα χρήματα του μεριδίου τους για να κατασκευάσει σπιτάκια για τα σκυλιά τους στην Αμερική. Η στάση αυτή του Γιάννη και της γυναίκας του εξοργίζει τον Φανούρη, οδηγώντας τα αδέλφια σε ρήξη. Ο Βαγγέλης, ένας ναυτικός που αγαπάει κρυφά την Κατίνα, μετά από χρόνια απουσίας στα καράβια, επιστρέφει στη στεριά, αντιλαμβάνεται πως ο γάμος με τον Σόλωνα είναι για την Κατίνα "αναγκαστικός" και τελικά την παντρεύεται ο ίδιος χωρίς να τον ενδιαφέρει η προίκα, προς μεγάλη ικανοποίηση της Κατίνας και ανακούφιση του Φανούρη. 

## Διανομή ρόλων

## Υποδοχή
Η ταινία προβλήθηκε για πρώτη φορά στις κινηματογραφικές αίθουσες στις 2 Δεκεμβρίου 1957 κόβοντας 34.149 εισιτήρια, κατατάχθηκε στην 11η θέση ανάμεσα σε 31 ταινίες της ίδιας σεζόν. 
Κυκλοφόρησε και με τη μορφή ντιβιντί στις 6 Ιουνίου 2005. 

## Παραπομπές


## Εξωτερικοί σύνδεσμοι
* ''Ο Φανούρης και το σόι του'' στην Ταινιοθήκη της Ελλάδος
* 

Κατηγορία:Ελληνικές ταινίες της δεκαετίας 1950
Κατηγορία:Ταινίες του 1957
Κατηγορία:Ελληνόφωνες ταινίες
Κατηγορία:Ελληνικές ασπρόμαυρες ταινίες
Κατηγορία:Ελληνικές κωμικές ταινίες
Κατηγορία:Ταινίες σε σκηνοθεσία Δημήτρη Ιωαννόπουλου
Κατηγορία:Ταινίες σε σενάριο Αλέκου Σακελλάριου
Κατηγορία:Ταινίες σε σενάριο Χρήστου Γιαννακόπουλου
Κατηγορία:Ταινίες βασισμένες σε θεατρικά έργα
Κατηγορία:Ταινίες γυρισμένες στην Ελλάδα
Κατηγορία:Ταινίες παραγωγής Ανζερβός